Guyana vapp

Guyana vapp on Lõuna-Ameerikas asuva Guyana Kooperatiivse Vabariigi ametlik vapp. Praegune vapp võeti kasutusele 25. veebruaril 1966.

Guyana vapil on kujutatud kaht valget kilpi hoidvat jaaguari – Guyana rahvuslooma. Vasakpoolsel jaaguaril on käes kirka, mis sümboliseerib Guyana kaevandustööstust ning parempoolsel on käes suhkruroo ja riisi varred, mis sümboliseerivad Guyana suhkru- ja riisitööstust.http://www.caribcentral.com/guyana/guyflag_coat.htm

Kilbil on kujutatud Amasoonase viktooria vesiroos, mis on riigi rahvuslill, kolm sinist lainet, mis tähistavad peamisi Guyana jõgesid ja riigi rahvuslind hoatsiin (mõnikord nimetatud ka tuttkanaks).

Kilbi kohal on kujutatud peakate, mis hõlmab riigi põlisrahvast sümboliseerivat sulgedega peakatet, mida nimetatakse ka Cacique'i krooniks, kaht teemanti külgedel, mis tähistavad mäetööstust ja rüütli kiivrit, mis viitab monarhia sümboolikale.https://www.constituteproject.org/constitution/Guyana_2016.pdf?lang=en

Kõige all on Guyana juhtlause "One people, one nation, one destiny" (Üks rahvas, üks riik, üks saatus).

 Viited 

Kategooria:Guyana sümboolika
Kategooria:Riigivapid